CELEX: 62007FJ0115
Language: fi
Date: 2009-04-28
Title: Virkamiestuomioistuimen tuomio (ensimmäinen jaosto) 28 päivänä huhtikuuta 2009. # Marie-Thérèse Balieu-Steinmetz ja Lidia Noworyta vastaan Euroopan parlamentti. # Virkamiehet - Henkilöstö - Palkkaus - Yhdenvertainen kohtelu. # Asia F-115/07.

VIRKAMIESTUOMIOISTUIMEN TUOMIO (ensimmäinen jaosto)
      28 päivänä huhtikuuta 2009 
      Asia F-115/07
      Marie-Thérèse Balieu-Steinmetz ja Lidia Noworyta
      vastaan
      Euroopan parlamentti
      Henkilöstö – Virkamiehet – Palkkaus – Ylityötuntien kiinteämääräinen korvaus – Henkilöstösääntöjen liitteessä VI oleva 3 artikla – Henkilöstösääntöjen 56 artikla – Ylityötuntien kiinteämääräistä korvausta koskevat sisäiset säännöt – Ylityötuntien korvaamista koskevat sisäiset säännöt – Yhdenvertainen kohtelu
      Aihe: EY 236 ja EA 152 artiklaan perustuva kanne, jossa Marie-Thérèse Balieu-Steinmetz ja Lidia Noworyta vaativat yhtäältä toteamaan
         lainvastaiseksi parlamentin pääsihteerin henkilöstösääntöjen liitteessä VI olevan 3 artiklan nojalla hyväksymien ylityötuntien
         kiinteämääräistä korvausta koskevien sisäisten sääntöjen 1 artiklan ja toisaalta kumoamaan parlamentin 13.11.2006 tekemän
         implisiittisen päätöksen Balieu-Steinmetzin 13.7.2006 tekemän vaatimuksen hylkäämisestä sekä parlamentin 18.12.2006 tekemän
         päätöksen Noworytan 5.7.2006 tekemän vaatimuksen hylkäämisestä; vaatimukset koskevat edellä mainittujen kiinteämääräisten
         korvausten maksamista.
      
      Ratkaisu: Parlamentin 13.11.2006 tekemä implisiittinen päätös Balieu-Steinmetzin 13.7.2006 tekemän vaatimuksen hylkäämisestä sekä parlamentin
         18.12.2006 tekemä päätös Noworytan 5.7.2006 tekemän vaatimuksen hylkäämisestä kumotaan. Parlamentti vastaa kaikista oikeudenkäyntikuluista.
      
      Tiivistelmä
      1.      Virkamiehet – Kanne – Kanne yleisesti sovellettavasta toimenpiteestä
      (EY 236 artikla; henkilöstösääntöjen 90 artikla)
      2.      Virkamiehet – Yhdenvertainen kohtelu – Rajat – Lainvastaisesti myönnetty etu – Kieltäytyminen myöntämästä kiinteämääräistä
            korvausta virkamiehelle siitä huolimatta, että kyseistä korvausta saavat muut vastaavassa tilanteessa olevat virkamiehet 
            
      1.      Virkamiestuomioistuimella ei ole toimivaltaa ratkaista vaatimuksia, joilla pyritään suoranaisesti siihen, että henkilöstösääntöjen
         säännöksen kaltainen yleisesti sovellettava säännös todettaisiin lainvastaiseksi.
      
      (ks. 20 kohta)
      2.      Toimielimen päätös, jolla kieltäydytään myöntämästä kiinteämääräistä korvausta virkamiehelle, vaikka muut vastaavassa tilanteessa
         olevat virkamiehet saavat sitä, ja joka perustuu siihen, että tämän korvauksen maksaminen viimeksi mainituille on lainvastaista,
         loukkaa yhdenvertaisen kohtelun periaatetta silloin, kun kyseinen toimielin ei voi riittävästi osoittaa, että tämän korvauksen
         maksamiselta näille virkamiehille puuttuu oikeudellinen perusta, koska yhteisön toimielinten toimia koskee muutoin laillisuusolettama.
         
      
      (ks. 28–30, 32, 36 ja 42 kohta)
      Viittaukset:
      Yhteisöjen tuomioistuin: asia 188/83, Witte v. parlamentti, 9.10.1984 (Kok., s. 3465, 13–15 kohta)
      Ensimmäisen oikeusasteen tuomioistuin: asia T‑30/90, Zoder v. parlamentti, 14.5.1991 (Kok., s. II‑207, 26 kohta); asia T‑272/94,
         Brulant v. parlamentti, 19.11.1996 (Kok. H., s. I‑A‑513 ja II‑1397, 35 kohta); asia T‑22/99, Rose v. komissio, 22.2.2000 (Kok.
         H., s. I‑A‑27 ja II‑115, 39 kohta); asia T‑157/99, Griesel v. neuvosto, 13.7.2000 (Kok. H., s. I‑A‑151 ja II‑699, 25 kohta);
         asia T‑65/02, Chetaud v. parlamentti, 8.7.2003, 44 kohta, ei julkaistu oikeustapauskokoelmassa; asia T‑120/04, Peróxidos Orgánicos
         v. komissio, 16.11.2006 (Kok., s. II‑4441, 77 kohta) ja asia T‑379/04, J v. komissio, 30.11.2006 (Kok. H., s. I‑A‑2‑313 ja
         II‑A‑2‑1575, 79 kohta)
      
      Virkamiestuomioistuin: asia F-4/07, Skoulidi v. komissio, 21.2.2008 (Kok. H., s. I‑A‑1‑0000 ja II‑A‑1‑0000, 81 kohta)